การประท้วงในเขตปกครองพิเศษฮ่องกง สถานกงสุลใหญ่ แจ้งเตือนคนไทยในต่างแดนให้ระมัดระวังอย่างต่อเนื่อง
รัฐมนตรีว่าการกระทรวงการต่างประเทศ ระบุ การแสดงความคิดเห็นของบทบรรณาธิการหนังสือพิมพ์ต่างประเทศเป็นเพียงการแสดงความคิดเห็น ขณะที่ การประท้วงในเขตปกครองพิเศษฮ่องกง สถานกงสุลใหญ่ได้แจ้งเตือนคนไทยในต่างแดนให้ระมัดระวังอย่างต่อเนื่องนายดอน ปรมัตถ์วินัย รัฐมนตรีว่าการกระทรวงการต่างประเทศ เปิดเผยถึงกรณีบทบรรณาธิการหนังสือพิมพ์วอชิงตันโพสต์ แนะนำรัฐบาล สหรัฐอเมริกายังไม่ควรฟื้นฟูความสัมพันธ์กับไทยอย่างเต็มรูปแบบนั้น เป็นเพียงความคิดเห็นของฝ่ายบรรณาธิการเพียงสื่อเดียว ซึ่งขณะนี้ รัฐบาลไทยไม่มีความจำเป็นต้องชี้แจงเรื่องนี้ เพราะเป็นรัฐบาลที่เป็นไปตามหลักประชาธิปไตย ผ่านการเลือกตั้งอย่างถูกต้องตามกฎหมาย และยืนยันว่าไม่มีผลกระทบกับความเชื่อมั่นของประเทศไทย อย่างไรก็ตามการแสดงความคิดเห็นดังกล่าว แสดงให้เห็นว่ายังมีเสียงสะท้อนในหลายแง่มุมจากต่างประเทศ พร้อมขอความร่วมมือจากผู้ที่เกี่ยวข้องในประเทศ ให้นำเสนอข่าวอย่างสร้างสรรค์เพื่อให้ประเทศเดินหน้าต่อไปได้// เสียง //นอกจากนี้ รัฐมนตรีว่าการกระทรวงการต่างประเทศ เปิดเผย มาตราการดูแลคนไทยจากสถานการณ์ประท้วงในเขตบริหารพิเศษฮ่องกงแห่งสาธารณรัฐประชาชนจีนว่า สถานการณ์ขณะนี้ เป็นไปด้วยความเรียบร้อย ซึ่งสถานกงสุลใหญ่ได้แจ้งเตือนให้คนไทยในต่างแดน ระมัดระวังในเรื่องการไปอยู่ในที่ชุมนุม และรับทราบในสถานการณ์อย่างต่อเนื่อง พร้อมยืนยันว่า เป็นเรื่องการเมืองภายในประเทศและไม่มีความเกี่ยวข้องกับประเทศไทย